สอบถามค่ะ พอดีกินแบบ28เม็ด หมดแผงแล้วยังไม่มาเลยค่ะตอนนี้น่าจะขาดมาประมาณ5วันแล้วค่ะ ปกติจะมาประมาช่วงเม็ดขาวที่ 5-6 ประจำเดือนก้มาแล้ว (ช่วงเดือนที่ผ่านมามี... 1-2ครั้ง +ใส่ถุง) แต่ก่อนหน้านี้มีการทานยาคุมต่อเนื่องอยู่แล้ว แต่อาจมีไม่ตรงเวลาบ้าง ทานมาได้ 3-5ปี แล้วค่ะ รบกวนด้วยค่ะ ขอบค่ะ
สวัสดีค่ะ การรับประทานยาคุมกำเนิด (Oral contraception pills)ยาคุมกำเนิดถือว่าเป็นวิธีในการป้องกันการตั้งครรภ์ที่มีประสิทธิภาพค่อนข้างดีค่ะ แต่ว่าต้องอาศัยวินัยในการรับประทานยา และต้องรับประทานอย่างต่อเนื่อง ให้ตรงเวลา เพื่อให้ระดับยาในร่างกายคงที่มากที่สุด การลืมรับประทานจะลดประสิทธิภาพในการคุมกำเนิดลงค่ะทั้งนี้การเริ่มรับประทานยาคุมกำเนิด โดยทั่วไปมีทั้งแบบ 21 และ 28 เม็ดต่อแผงค่ะ ซึ่งการรับประทานแบบ 28 เม็ด สามารถรับประทานได้แผงต่อแผงได้เลยค่ะ โดยที่ต้องสนใจว่าจะมีประจำเดือนหรือมีเลือดออกมาหรือไม่ หลักการในการคุมกำเนิดคือ การยับยั้งการตกไข่ เพิ่มความเหนียวของมูกปากมดลูก และทำให้เยื่อบุโพรงมดลูกบางลง ไม่เหมาะเเก่การตั้งครรภ์ค่ะทั้งนี้ถ้ามีการลืม หรือรับประทานไม่ตรงเวลาค่ะ ร่วมกับประจำเดือนที่ควรมาไม่มา แนะนำให้ตรวจปัสสาวะเพื่อดูการตั้งครรภ์ร่วมด้วยค่ะ เนื่องจาก ถึงแม้ว่าประสิทธิภาพจะดี แต่ก็ยังมีโอกาสเกิดการตั้งครรภ์เกิดขึ้นได้ในระหว่างที่ใช้ยาคุมกำเนิด ที่รับประทานอย่างถูกวิธีค่ะแต่ถ้าไม่พบว่ามีการตั้งครรภ์ เเนะนำให้ไปตรวจร่างกาย ร่วมกับการทำอัลตร้าซาวน์กับสูตินรีเเพทย์ค่ะ เพื่อประเมินความหนาของเยื่อบุโพรงมดลูก เพราะว่าบางรายอาจมีเยื่อบุที่บางลงมาก เเล้วทำให้ประจำเดือนหายไปค่ะ